2003/826/EY: Komission päätös, tehty 18 päivänä marraskuuta 2003, päätöksen 97/222/EY muuttamisesta Australiasta ja Sloveniasta tapahtuvan lihavalmisteiden tuonnin osalta (ETA:n kannalta merkityksellinen teksti) (tiedoksiannettu numerolla K(2003) 4205)



Virallinen lehti nro L 311 , 27/11/2003 s. 0029 - 0035



Komission päätös, tehty 18 päivänä marraskuuta 2003, päätöksen 97/222/EY muuttamisesta Australiasta ja Sloveniasta tapahtuvan lihavalmisteiden tuonnin osalta (tiedoksiannettu numerolla K(2003) 4205) (ETA:n kannalta merkityksellinen teksti) (2003/826/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 21 a artiklan 2 kohdan, sekä katsoo seuraavaa: (1) Komission päätöksessä 97/222/EY(3), sellaisena kuin se on viimeksi muutettuna päätöksellä 2003/733/EY(4), vahvistetaan luettelo kolmansista maista tai niiden osista, joista on sallittua tuoda lihavalmisteita. (2) Klassisen sikaruton epidemiologinen tilanne Sloveniassa on vastikään arvioitu ja katsottu tyydyttäväksi. Jäsenvaltioiden olisi tämän vuoksi sallittava tuoreen sianlihan tuonti Sloveniasta yhteisöön. (3) Komission päätöksessä 97/222/EY säädetty luettelo kolmansista maista tai niiden osista, joista jäsenvaltiot sallivat lihavalmisteiden tuonnin, olisi saatettava Slovenian osalta ajan tasalle, jotta varmistetaan yhdenmukaisuus lihavalmisteiden eri käsittelyluokkia koskevien tuoreen lihan tuontiin liittyvien yhteisön sääntöjen kanssa. (4) Australiasta saa tuoda ainoastaan tuoretta siipikarjanlihaa ja elävää siipikarjaa, erityisesti sileälastaisten lintujen lihaa ja sileälastaisia lintuja, edellyttäen, että tietyt erityiset koevaatimukset täyttyvät, mikä johtuu siitä, että maassa käytetään Newcastlen taudin torjunnassa rokotteita, jotka eivät täytä yhteisön lainsäädännön vaatimuksia. Luonnonvaraisesta ja tarhatusta riistasta saatavat lihavalmisteet olisi rajattava käsiteltyihin tuotteisiin, kunnes kyseisten lintuluokkien tilanne voidaan arvioida uudelleen. (5) Päätös 97/222/EY olisi tämän vuoksi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 97/222/EY liite tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä marraskuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 89, 4.4.1997, s. 39. (4) EUVL L 264, 15.10.2003, s. 32. LIITE Korvataan päätöksen 97/222/EY liitteen I ja II osa seuraavasti: "I OSA II-III Osassa lueteltuja maita koskeva aluejako >TAULUKON PAIKKA> II OSA Kolmannet maat tai niiden osat, joista saa tuoda lihavalmisteita Euroopan yhteisöön >TAULUKON PAIKKA> - Todistusta ei ole laadittu, eikä lihavalmisteiden tuonti ole sallittua."